Hispaniola lacertokukolo

La Hispaniola lacertokukolo, Coccyzus longirostris (laŭ kio ankaŭ Longbeka lacertokukolo), estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la Geococcyx, la aniojn, la centropojn kaj la hoacinon. Ĝi estas endemio de la insulo Hispaniolo, tio estas kaj en Haitio kaj en Dominika Respubliko.HBW kaj BirdLife International (2021) Handbook of the Birds of the World kaj BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022

Taksonomio kaj sistematiko
La Hispaniola lacertokukolo kaj tri aliaj lacertokukoloj estis iam konsiderataj unusola specio. Unuope, ili estis antaŭe metitaj en la genron Saurothera kiu poste estis kunigita en la nuna Coccyzus, kaj ili estas konsiderataj superspecio. Ĉiuj kvar el ili estas endemiaj de insuloj de Karibio. La Hispaniola specio havas du subspeciojn: nome la nomiga C. l. longirostris kaj C. l. petersi.

Aspekto
La Hispaniola lacertokukolo estas 41 ĝis 46 cm longa, ĉirkaŭ duono de kiu estas la vosto. Maskloj pezas ĉirkaŭ 83 ĝis 99 g kaj inoj ĉirkaŭ 92 ĝis 128 g. Ambaŭ subspecioj havas longan rektan bekon kun nigra supra makzelo kaj pli pala mandiblo. Ambaŭ seksoj ene de subspecio havas la saman plumaron. Plenkreskuloj de la nomiga subspecio havas tute grizajn suprajn partojn. Iliaj flugiloj estas kaŝtankoloraj kun ruĝecbruna makulo. Ilia gorĝo estas ruĝecbruna, la brusto palgriza, kaj la ventro ruĝecbruna. Ilia vosto estas nigra, kaj la malsupra flanko de la plumoj havas grandajn blankajn pintojn. Ilia okulo estas ĉirkaŭita de nuda ruĝa haŭto. Junuloj havas brunecgrizajn suprajn partojn, blankecan gorĝon, kaj pli mallarĝan brunan voston kun flavbrunaj pintoj. La subspecio C. l. petersi estas pli pala ĝenerale ol la nomiga, kaj havas blankecan gorĝon.Payne, R. B. (2020). Hispaniolan Lizard-Cuckoo (Coccyzus longirostris), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 27an de Septembro, 2022

Distribuado kaj habitato
La nomiga subspecio de la hispaniola lacertokukolo troviĝas sur la ĉefa insulo Hispaniolo kaj la enmaraj insuloj Tortuga kaj Saona. C. l. petersi troviĝas nur sur la insulo Gonavo apud okcidenta Haitio. La specio loĝas en tropikaj foliaj kaj ĉiamverdaj arbaroj, pli malfermaj arbaroj, arbustaroj, montodeklivoj kun arbustoj, plantejoj kaj ĝardenoj. Laŭ alteco, ĝi varias de marnivelo ĝis 2 200 m.

Kutimaro
Movoj
La Hispaniola lacertokukolo estas tutjara loĝanto tra la tuta insulo.

Manĝado
La Hispanola lacertokukolo kutime manĝoserĉas de la meza ĝis la supra niveloj de la arbaro, kvankam ĝi ankaŭ ĉasas proksime al la grundo. Ĝi ĉasas per piedirado laŭ kaj inter branĉoj. Ĝia dieto inkluzivas lacertojn, malgrandajn serpentojn, kaj multajn specojn de plenkreskaj kaj larvaj insektoj. Ĝi foje aliĝas al miksspeciaj manĝogrupoj.

Reproduktado
La ĉefa reprodukta sezono de la kukolo de Hispaniola lacertokukolo estas marto ĝis junio. Ĝi faras platan platforman neston el folioj metitaj sur stumpo aŭ en arbo. La ovodemetado estas du aŭ tri ovoj. Neniuj aliaj detaloj pri ĝia reprodukta fenologio estas konataj.

Statuso
La IUCN taksis la Hispaniolan lacertokukolon kiel Malplej Zorgiga, kvankam ĝia populacio ne estas konata kaj oni kredas, ke ĝi malpliiĝas. Neniu tuja minaco estis identigita. Ĝi estas ĝenerale disvastigita, sed loke malabunda en partoj de Haitio. En kamparaj areoj, ĝi estas ĉasata kiel tradicia medicina digestiga helpo.

 Referencoj  

 Handbook of the Birds of the World Vol 4, Josep del Hoyo eldonisto, ISBN 84-87334-22-9
 "National Audubon Society" The Sibley Guide to Birds, de David Allen Sibley, ISBN 0-679-45122-6
 Raffaele, Herbert; Wiley, James; Garrido, Orlando; Keith, Allan; Raffaele, Janis (2003). Birds of the West Indies. London: Christopher Helm. ISBN 978-0-7136-5419-6.

 Raffaele, Herbert; James Wiley, Orlando Garrido, Allan Keith & Janis Raffaele (2003) Birds of the West Indies, Christopher Helm, London.

 Eksteraj ligiloj 

Kategorio:Kukoledoj
Kategorio:Endemismoj ĉe birdoj
Kategorio:Birdoj de Karibio